Núm.

119
 17 de novembre del 2021
 26/44
 un alt risc, pot exigir al responsable que ho faci o bé pot decidir que es compleix alguna de les condicions 
esmentades a l’apartat precedent.

Article 38.

El delegat de protecció de dades (DPD)
1.

Els òrgans que constitueixen l’Administració pública, inclosos els organismes autònoms o les entitats 
parapúbliques, han de designar un delegat de protecció de dades.

Resten expressament exclosos d’aquesta 
obligació els tribunals que actuen en exercici de la seva funció judicial.

2.
2.

Tota empresa o organització privada, que siguin responsables del tractament de dades personals o 
encarregats del tractament de dades de persones físiques de manera automatitzada per a prendre deci-
sions que produeixin efectes jurídics per a les persones físiques, tractin a gran escala categories especials 
de dades o tractin una quantitat considerable de dades personals d’àmbit nacional o supranacional que 
puguin afectar un gran nombre d’interessats i que puguin comportar un alt risc per als drets i llibertats de 
les persones interessades, en particular quan les operacions de tractament dificulten l’exercici dels seus 
drets, han de designar un delegat de protecció de dades.

3.

Quan el responsable o l’encarregat del tractament és un organisme públic, pot designar un únic delegat 
de protecció de dades per a varis d’aquests organismes en funció de la seva estructura organitzativa i del 
seu volum.
Un grup empresarial també pot nomenar un únic delegat de protecció de dades, sempre que 
sigui fàcilment accessible des de cada establiment.

4.

El responsable o l’encarregat del tractament ha de comunicar les dades de contacte del delegat de pro-
tecció de dades a l’Agència Andorrana de Protecció de Dades en el termini de deu dies hàbils següents a 
la data del seu nomenament; s’han de comunicar així mateix els cessaments dels delegats de protecció de 
dades en qualsevol supòsit.

L’Agència Andorrana de Protecció de Dades manté una llista actualitzada dels delegats de protecció de dades.

5.

El delegat de protecció de dades s’ha de designar atenent a les seves qualitats professionals i, especial-
ment, als coneixements especialitzats del dret, a la pràctica en matèria de protecció de dades i a la capacitat 
per exercir les funcions esmentades en aquest article.

6.
6.

El delegat de protecció de dades pot formar part de la plantilla del responsable o de l’encarregat del 
tractament o exercir les seves funcions en el marc d’un contracte de serveis.

7.

Són funcions generals dels delegats de protecció de dades informar i assessorar de les seves obligacions 
el responsable o l’encarregat del tractament i els empleats que s’ocupen del tractament; supervisar les 
polítiques del responsable o de l’encarregat del tractament en matèria de protecció de dades personals, 
inclosa l’assignació de responsabilitats, la conscienciació i la formació del personal que participa en les 
operacions de tractament i les auditories corresponents; assessorar en l’avaluació d’impacte i supervisar-ne 
l’aplicació; cooperar amb l’autoritat de control; i actuar com a punt de contacte de l’autoritat de control per 
a qüestions relatives al tractament, inclosa la consulta prèvia a què es refereix l’article 33, i fer consultes, si 
escau, sobre qualsevol altre assumpte.

8.
8.

El delegat de protecció de dades ha d’exercir les seves funcions prestant la deguda atenció als riscos 
associats a les operacions de tractament, tenint en compte la naturalesa, l’abast, el context i les finalitats 
del tractament.

Article 39.

Posició del delegat de protecció de dades
1.

El responsable i l’encarregat del tractament han de garantir que el delegat de protecció de dades parti-
cipa de manera adequada i en el moment oportú en totes les qüestions relatives a la protecció de dades 
personals.

2.

El responsable i l’encarregat del tractament han de donar suport al delegat de protecció de dades, en 
l’acompliment de les funcions esmentades a l’apartat 7 de l’article 38.

Han de facilitar els recursos necessaris 
per complir aquestes tasques i per accedir a les dades personals i a les operacions de tractament, així com 
per mantenir el seu coneixement expert.

l
a
r
e
n
e
G
l
l
e
s
n
o
C